બેને નવી એસ. એસ. સી. ની પરીક્ષા આપી દીધેલ, પેપરો સારા ગયેલાં અને પ્રથમ વર્ગમાં નહિ તો બીજા વર્ગમાં તો ચોક્ક્સ ઉત્તીર્ણ થશે જ તેમ તેમને લાગતું હતું, બે ત્રણ દિવસ બેને આરામમાં, ચલચીત્ર જોવાંમાં અને મિત્રો સાથે ફરવામાં ગાળ્યા પછી ઘરે બેઠા કંટાળો ઉપજતા કે નાણાં વાપરવા હાથ પર રહે તે અનુસંધાને બેને પપ્પાને પોતાના માટે ક્યાંય નોકરી હોય તો જોવા માટે વાત કરી, ઘણીવાર બાળકોને પણ નિશાળે જવું ગમતું નથી હોતું પણ ઘરમાં વડીલોની આ કરો ને આ ના કરોની સીધી દેખરેખની કચકચથી શાળાએ જવું વાહલું લાગેછે, એટલા સમયગાળા દરમ્યાન સ્વતંત્રતાતો ખરી, તેમ નોકરીનું પણ હોય અને નોકરીના કારણે મળતા નાણાંનો લાભ પણ ખરો.